Weather Updates: दिल्ली-एनसीआर में इस दिन होगी झमाझम बारिश, जानें आपके राज्य में कब बरसेंगे मेघ  
दिल्ली में उमस भरा मौसम
रविवार तक बढ़ा बारिश का इंतजार 
जानें आपके राज्य में कब बरसेंगे मेघ
राष्ट्रीय राजधानी दिल्ली (Delhi Weather) में गुरुवार को उमस भरा मौसम रहा और न्यूनतम तापमान 28.2 डिग्री सेल्सियस दर्ज किया गया. शुक्रवार को भी लोगों को उमस से राहत की उम्मीद नहीं है. मौसम विभाग के मुताबिक दिल्ली वासियों को बारिश के लिये रविवार तक इंतजार करना पड़ सकता है. दिल्ली में बुधवार को तापमान सामान्य से चार डिग्री ऊपर 38.1 डिग्री सेल्सियस दर्ज किया गया. वहीं, आर्द्रता का स्तर 88 प्रतिशत रहा. निजी मौसम पूर्वानुमान एजेंसी 'स्काइमेट वेदर' के महेश पलावत ने कहा कि 31 अगस्त से तीन सितंबर के बीच दिल्ली, हरियाणा और पंजाब में "अच्छी बारिश" होने की संभावना है. उन्होंने कहा कि 1 और 2 सितंबर के बीच कुछ स्थानों पर भारी बारिश हो सकती है.